Аўтар прэзентацыі Максім Маханькоў звярнуў свой погляд на адраджэнне ў Чэхіі, Славакіі і Балгарыі, спрабуючы звязаць прыклад гэтых народаў з моўнай сітуацыяй у нас, у Беларусі, каб кожны мог узяць нешта для сябе з досведу нашых славянскіх братоў і пераканацца ў тым, што за беларускую мову трэба і можна змагацца. Удзельнікі сустрэчы маглі пераканацца на фактах, што іншыя мовы былі ў яшчэ горшых сітуацыях, але яны выжылі, захаваліся, развіваліся і сталі моцным падмуркам гэтых дзяржаў.